«Քննությունների արդյունքների 92 բողոքարկում ենք ունեցել, որից բովանդակային եղել է 34-ը. տարբեր առաջադրանքների հետ համաձայն չեն եղել: Իսկ մնացածը վերաբերել է վերահաշվարկ կատարելուն կամ խնդրանք է եղել՝ երկրորդ անգամ մասնակցել քննությանը: Կամ նշել են, որ թեստ-գրքույկում իրենք գրել են ճիշտ, սակայն պատասխանների ձեւաթղթում սխալ են անցկացրել: Դրանք պարզապես խնդրանքներ են, որովհետեւ թեստ գրքույկը չի ստուգվում, ստուգվում է միայն պատասխանների ձեւաթուղթը: Եթե հակառակն էլ լիներ, եւ թեստ-գրքույկում պատասխանը սխալ գրած լինեին, բայց պատասխանների ձեւաթուղթ անցկացնեին ճիշտը, միեւնույն է ստուգվում է միայն ձեւաթուղթը»,- մեզ հետ զրույցում ասաց գնահատման եւ թեստավորման կենտրոնի տնօրենի պաշտոնակատար Արմեն Փաշայանը: